Z A P I S N I K

sastavljen na 5. sjednici Općinskog vijeća Općine Smokvica održanoj dana 29.siječnja 2018.g. u Općinskoj vijećnici.

Nakon što je Predsjednik Općinskog vijeća gospodin Ljubo Kunjašić otvorio 5. sjednicu Općinskog vijeća, pozdravio Općinskog načelnika gospodina Kuzmu Tomašića, zamjenika načelnika gosp. Josipa Pecotića, sve prisutne vijećnike i vijećnice, zaposlenice Općine Smokvica,direktora Komunalnog poduzeća Antu Bleuša te ih pozvao da minutom šutnje odaju počast svima što su živjeli i umrli za slobodu Hrvatske.

Prozivkom je utvrđeno da je na sjednici nazočno 8 vijećnika (Ljubo Kunjašić, Lenko Salečić, Marela Baničević,Marija Radovanović, Daria Pecotić,Frano Pešelj, Ivanka Stanojević i Slavica Radovanović), te Vijeće može donositi pravovaljane odluke. Vijećnik Viljan Didović opravdao je svoj izostanak.

Prelazi se na vijećnička pitanja:

Vijećnica Slavica Radovanović ima pitanja za direktora Komunalnog poduzeća Antu Bleuša.

1.U kontejneru za smeće u Ančilima kraj njene kuće slomljeno je dno,tako da smeće ispada i smrdi pogotovo u ljetnim mjesecima. Zanima je da li se može nešto tu napraviti.

2.Psi koji lutaju po Brni. Tko je odgovoran za njih, te da li se može postavit neka obavijest jer s stvaraju nered.

3.Zanima je tko je odgovoran za pojedine okućnice, a vlasnika nema.

Vijećnik Lenko Salečić bi dao dvije primjedbe na Službeni glasnik koji je objavljen.

Naime u Odluci o donošenju programa održavanja i gradnje objekata i uređaja komunalne infrastrukture na području Općine Smokvica u 2018.g. u članka. 2 stoji „2017.g.“, a trebala bi stajati „2018.g.“

I druga primjedba je Odluci o raspolaganju nekretninama i pokretninama u vlasništvu Općine Smokvica. U članku 29.g. trebalo je stajati kao što je navedeno u zapisniku umjesto riječi „knjigovodstvene vrijednosti „ treba stajati „procjena vještaka“.Pa ga zanima kako će se to ispraviti.

Ante Bleuš odgovara redoslijedom: U nekoliko kontejnera pojavile su se rupe jer ljudi ne bacaju smeće u vrećicama već direktno bacaju unutra. Hrana u tekućem stanju se ne baca direktno već u kesicama. Lim je za te kontejnere naručen i uskoro bi trebao biti postavljen.

Vezno za pse,za to je nadležno komunalno redarstvo. Postojala je obavijest i ista je bila objavljena na oglasnim pločama.

Vezno za travu koja je na cesti ispred kuća –djelatnici kose na javne površine. A trebali bi svi vlasnici vodit računa o okolini i travi koja se nalaze pred kućom. Jer ima ljudi koji čekaju da im se pokosi mala trava ispred njihove kuće.

Vijećnica Marela Baničević navodi da je u vrtu kraj njene nalaze drvena barka i velika rola od kabela od Elektrojuga. Elektrojug je to ostavio ima 10 godina.

Načelnik odgovara da prema planu prijema u službu ovu godinu je planirano raspisati natječaj za komunalnog redara. Osvrće se na primjedbe vijećnika Salečića vezano za objavu u Službenom glasniku. Navodi da će se to ispraviti u slijedećem Službenom glasniku.

Pročelnica objašnjava da će se greška ispraviti u sljedećem Službenom glasniku.

Pošto više nije bilo pitanja,Predsjednik Općinskog vijeća daje Dnevni red na usvajanje.

Glasovanje je pokazalo da je svih 8 vijećnika glasovalo ZA, što znači da je Dnevni red USVOJENON JEDNOGLASNO.

AD.1.

**Usvajanje Zapisnika 4.sjednice Općinskog vijeća Općine Smokvica**

Zapisnik je dostavljen vijećnicima.

Predsjednik Općinskog vijeća otvara raspravu.

Pošto nije bilo diskutanata,Predsjednik Općinskog vijeća zatvara RASPRAVU 1.točku Dnevnog reda stavlja na glasovanje.

Glasovanje je pokazalo da je svih 8 vijećnika glasovalo ZA,što znači da je 1.točka Dnevnog reda USVOJENA JEDNOGLASNO.

**AD.2.**

**Prijedlog Zaključka o usvajanju polugodišnjeg izvješća o radu Općinskog načelnika;**

Materijali su dostavljeni vijećnicima.

Predsjednik Općinskog vijeća daje načelniku riječ.

Načelnik navodi da neće posebno čitati,već ako netko ima kakva pitanja ili primjedbe da neka reče.

Vijećnik Lenko Salečić ima niz primjedbi :

točka:5.Navodi da treba navest da je DVD Smokvica kupio vatrogasnu cisternu bez provedenog postupka javne nabave i bez da su osigurana financijska sredstva. Jer ispada da je Općina kupila cisternu bez provedenog postupka javne nabave;

Točka 6: obnova Račiškog mosta:da je tu trebalo navesti da je bivši načelnik sklopio ugovor i sufinanciranju toga projekta sa MRRFEU, a koliko je sadašnji načelnik uspio povući sredstava znat će se prilikom izvješća o izvršenju proračuna;

Točka:8-stipendije: da je za vrijeme bivšeg načelnika 4 studenata primalo stipendije;

Točka:11:-uređenje javnih površina: navodi da je bivši načelnik uspješno aplicirao projekt na natječaj;.

Točka 13:sanacija lokava u polju Livin dol“ riječ je o projektu Hrvatskih voda, a ne o projektu Općine Smokvica.

Točka 20:Elementarna nepogoda-navodi da je riječ o prijavi za vrijeme mandata bivšeg načelnika.

Točka 22:Aglomeracija Smokvica-Brna-Južna obala-da treba navesti da to riječ o projektu koji je započeo za vrijeme mandata bivšeg načelnika

Točka 23-Sanacija deponija-zanima ga kako misli do 2020.g. sanirati deponij.

Također daje primjedbe da zašto u izvješću nema :Ljuljačka u Brni (koliko su troškovi),Projekt dječjeg igrališta(da se je za vrijeme mandata bivšeg načelnika osigurala sredstva u iznosu od 200.000,00 kuna od DNŽ,raspisana nabava te sklopljeni ugovori),Izvješće o radu općinske uprave i da se za niti jedan projekt ne spominju financijski iznosi.

Načelnik Kuzma Tomašić se osvrće na primjedbe. Istina je da u ovom izvješću nedostaju projekti koje je odradio bivši načelnik,navodi da ih namjerno nije stavio jer je bivši načelnik dužan podnijeti vijeću izvješće o radu za prvih šest mjeseci 2017.g.

I vezano za ljuljačku koja se trenutno nalazi na prostoru bivše vinarije i biti će spremna za novu sezonu. Te predlaže ovo vijeću da prihvati ovo izvješće jer da u zakonu nigdje ne postoji forma kako izvješće mora izgledati.

Predsjednik Općinskog vijeća pozdravlja Izvješće o radu na više stranica.

Te jedno smatra da se može korigirati točka br.3. vezano za kupnju vatrogasne autocisterne.

Pošto više nije bilo diskutanata, Predsjednik Općinskog vijeća zatvara RASPRAVU i 2.točku Dnevnog reda stavlja na glasovanje.

Glasovanje je pokazalo da je 5 vijećnika glasovalo ZA, 3 SUZDRŽANA što znači da je 2.točka Dnevnog reda USVOJENA VEĆINOM GLASOVA.

**AD.3.**

**Prijedlog Statutarne odluke o izmjena i dopuna Statuta Općine Smokvica;**

Materijali su dostavljeni vijećnicima.

Predsjednik Općinskog vijeća daje načelniku riječ.

Načelnik Kuzma Tomašić kratko objašnjava da se je sastala komisija za Statut i Poslovnik 25.01.2018.g. i da ista nije imala primjedbi te predlaže ovom vijeću da Prijedlog prihvati.

Pročelnica Marijana Krešić kratko navodi da je Prijedlog izmjena i dopuna Statuta sukladan Zakonu o izmjenama i dopunama Zakona o lokalnoj i područnoj (regionalnoj) samoupravi koji je stupio na snagu 13.prosinca 2017.g.

Uz prijedlog izmjene i dopune članaka iz Statuta dostavljeno je i obrazloženje.

Predsjednik Općinskog vijeća otvara raspravu.

Pošto nije bilo diskutanata,Predsjednik Općinskog vijeća zatvara raspravu i 3. točku Dnevnog reda stavlja na glasovanje.

Glasovanje je pokazalo da je svih 8 vijećnika glasovalo ZA,što znači da je 3. točka Dnevnog reda USVOJENA JEDNOGLASNO.

**AD.4.**

**Prijedlog izmjena i dopuna Poslovnika Općine Smokvica;**

Materijali su dostavljeni vijećnicima.

Predsjednik Općinskog vijeća daje načelniku riječ.

Načelnik kratko objašnjava da se je sastala komisija za Statut i Poslovnik 25.01.2018.g. i da ista nije imala primjedbi te predlaže ovom vijeću da Prijedlog izmjena i dopuna Poslovnika Općine Smokvica prihvati.

Pročelnica kratko navodi se Poslovnik mijenja u člancima u kojima je obvezno prisustvo Pročelnice i viših referenata.

I članak vezano za snimanje sjednica kamerom i objavu video snimke i tonske snimke na web stranici općine. Predsjednik Općinskog vijeća otvara raspravu.

Pošto više nije bilo diskutanata,Predsjednik Općinskog vijeća zatvara raspravu i 4. točku Dnevnog reda stavlja na glasovanje.

Glasovanje je pokazalo da je svih 8 vijećnika glasovalo ZA,što znači da je 4. točka Dnevnog reda USVOJENA JEDNOGLASNO.

**AD .5.**

**Prijedlog Odluke o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Smokvica.**

Materijali su dostavljeni vijećnicima.

Načelnik naglašava da se održani sastanci sa načelnicima,gradonačelnikom JLS te direktorima komunalnih poduzeća na temu komunalnog otpada. Odluka je prilagođena koliko je god mogla biti,nakon ove odluke treba još donijeti i novi cjenik. Realno je za očekivati da će se malo povećati cijena odvoza. Dogovor je da cijena bude ista u svim mjestima na otoku,a ako ne ista onda približna. Općina kao i ostale općine nisu spremne za ovaj korak. Ovu odluku su zajedno pisali pročelnica Marijana Krešić i direktor komunalnog poduzeća Ante Bleuš.

Za riječ se javio Ante Bleuš. Navodi da ovaj zakon stupa na snagu 1.veljače 2018.g. Činjenica je da ne samo Općine Smokvica nego i veći gradovi nisu spremni za ovaj potez.

Stanovnicima je poslano uputstvo kako postupati i odvajati otpad,što stavljati u pojedine spremnike. Bit će problem sa kontejnerima, jer još nisu raspisani natječaji.

Na našem području postavljeni su Zeleni otoci, a neki se nalaze na prostoru bivše vinarije i bit će postavljeni na nove lokacije tj. na javne površine. Također navodi da će se bio razgradivi otpad sakupljati svakih 15 dana,a mi nemao uvjete gdje to odlagati. Npr. za plastiku imamo prostor za odvajati,za papir i karton nemamo.

Bitno je educirati ljude,poslati letke kako će postupati sa otpadom. Navodi da bi trebalo ići na zajedničke kante jer bi onda postojala neka kontrola i ljudi će se pridržavati toga.

Uvodi se digitalna evidencija.

Sve kante će biti čipirane, a djelatnik koji će sakupljati smeće imati će neku narukvicu s kojom će očitati kod na tom spremniku. Znači za 500 kanti,čipova,2 narukvice,barkodovi,printer….iznosi cca 35.000,00 kuna i 300,00 kuna mjesečno za održavanje toga sustava. Ako bi sve JLS sa otoka uzeli taj program ostvarili bi popust na količinu.

POV zanima koliko će poskupit?Ante Bleuš odgovara da neće puno,ali da se ne zna točno koliko. A ako bude trebalo smeće negdje odvozit onda će to bit problem,jer će cijena odvoza biti skupa. Treba kupiti kontejnere za metal,tekstil,stare lijekove bi trebala apoteka preuzimati,vulkanizer bi treba preuzimat stare gume…

Ali opet napominje najvažnija je edukacija ljudi.

Predsjednik Općinskog vijeća pita što ako se zatvori Ugrinovica? Bleuš odgovara da ćemo biti prisiljeni nositi u Blato ili Lumbardu,ovisi tko će nas prihvatiti.

Vijećnik Lenko Salečić navodi da je činjenica što je direktor Bleuš rekao da veliko broj JLS nije se pripremio niti ozbiljno shvatio svoje obveze iz Zakona. Zakon je donesen 2013.g.,a sada kada je donesena Uredba svi su se našli pred gotov čin. Na primjer na otoku Krku taj sustav odlaganja otpada provodi se već neko vrijeme. Zanima ga konkretno što od 1.veljače,kako bacati smeće,da li odvajamo ili ne?

Blueš odgovara da se od 1.velječe neće sve odvajati jer nemamo sve preduvjete,ali opet imamo Zelene otoke gdje se može odvajati. Jer se do 2020.g. mora razvrstavati do 50 % otpada.

Lenko Salečić kaže da nisu ispunjene ni osnovne pretpostavke da se od 1.veljače počne postupati s odlukom koju će ovo vijeće večeras izglasati.

Ivanku Stanojević zanima da li će se 1.2.2018.g. postaviti novi kontejner?

Načelnik odgovara da će se postaviti još 3 Zelena otoka na tri lokacije. Te predlaže da se ljudi educiraju.

Vijećnicu Marelu Baničević zanima da li su poslati dopisi stanovništvu vezano za odvajanje otpada.

Ante Blueš odgovara da je svim obiteljima poslao upute vezano za odvajanje otpada.

Načelnik se nadovezuje na ovo izlaganje vijećnika i direktora. Činjenica je da je naše komunalno poduzeće u najgoroj situaciji jer nema svojih prostorije,vlastitih ili iznajmljenih. Druga komunalna poduzeća imaju svoj prostor gdje odlažu karton i papir. Ali smatra da uz dobru volju i upornost da se može sve postići.

Pošto više nije bilo diskutanata,Predsjednik Općinskog vijeća zatvara RASPRAVU i 5.točku Dnevnog reda stavlja na glasovanje.

Glasovanje je pokazalo da je 8 vijećnika glasovalo ZA,što znači da je 5.točka Dnevnog reda USVOJENA JEDNOGLASNO.

**AD.6.**

**Prijedlog Odluke o izmjenama i dopunama Odluke o Općinskim porezima Općine Smokvica;**

Materijali su dostavljeni vijećnicima.

Predsjednik Općinskog vijeća daje načelniku riječ.

Načelnik kratko obrazlaže da se Odluka mora mijenjati jer se još nije počeo primjenjivati

Porez na nekretnine.

Nakon kratkog obrazloženja,Predsjednik Općinskog vijeća zatvara RASPRAVU i 6.točku Dnevnog reda stavlja na glasovanje.

Glasovanje je pokazalo da je 8 vijećnika glasovalo ZA,što znači da je 6.točka Dnevnog reda USVOJENA JEDNOGLASNO.

**AD.7.**

**Prijedlog Odluke o ukidanju svojstva puta na dijelu čest.zem.4155/91 k.o. Smokvica;**

Materijali su dostavljeni vijećnicima.

Predsjednik Općinskog vijeća da je načelniku Tomašiću riječ.

Načelnik navodi da je riječ o gđi. Gordani Jovetić ( Salečić) koja je uputila zahtjev Općini za otkup zemljišta jer u protivnom ne može izvršiti legalizaciju svoje kuće. Dotična je na općinskom zemljištu sagradila stepenice. Predsjednika Općinskog vijeća zanima koja je cijena.

Načelnik odgovara da se cijena određuje po procjeni vještaka.

Vijećnik Lenko Salečić smatra da ova Odluka nije dobro napisana te da neće proći u zemljišnim knjigama,ali da će odluku podržati.

Predsjednik Općinskog vijeća traži mišljenje od Pročelnice Marijane Krešić te ona tvrdi da je odluka dobro napisana.

Pošto više nije bilo diskutanata, Predsjednik Općinskog vijeća zatvara RASPRAVU i 7.točku Dnevnog reda stavlja na glasovanje.

Glasovanje je pokazalo da je 8 vijećnika glasovalo ZA,što znači da je 7.točka Dnevnog reda USVOJENA JEDNOGLASNO.

**AD 8.**

**Prijedlog Odluke o izmjenama i dopunama Odluke o komunalnoj naknadi Općine Smokvica;**

Prijedlog je dostavljen vijećnicima.

Predsjednik općinskog vijeća daje načelniku riječ.

Načelnik navodi da je ova odluka bila najavljena 15.srpnja 2017.g. na službenoj facebook stranici OO HDZ-a Smokvica. Od tada do donošenja proračunu prošlo je 6.mjeseci.Na komisiji za Proračun koja je bila sazvana,predstavnici oporbe nisu se pojavili. Jedna članica se ispričala. Sada postavlja pitanje da ako ćemo osloboditi ljude komunalne naknade,neka se predlagatelji izjasne kome će se taj isti iznos oduzeti i na rashodovnoj strani.

Lenko Salečić kaže da je nebitno kad je odluka najavljena i da je nebitno što nije donesena prije donošenja proračuna,jer to nema veze s proračunom. Kaže da i postojeća odluka o komunalnoj naknadi predviđa mogućnost privremenog oslobađanja plaćanje komunalne naknade za određen kategorije ljudi. Ne traži se oslobađanje ljudi od plaćanja,nego dodaje razlog za povremeno oslobađanje od plaćanje te naknade. U postojećoj odluci stoji da će se sredstva koja budu potrebna za oslobađanje onih koji ispune uvjete,da će se namirit od prodaje nefinancijske imovine. Smatra da bi ovaj potez bio pozitivan,jer su Država i Županija pomogle oštećenicima.

Kaže da razloge koje je načelnik naveo uopće ne stoje.

Načelnik kaže da je Općina Smokvica ukupno što od Države što od DNŽ dobila cca.850.000,00 kuna. I nakon što je proračun jednoglasno donesen i nakon je Općine planirala prihode sredstva od komunalne naknade sada Vi dajete taj prijedlog. S ovim se neće postići puno. Istina je da je povjerenstvo za procjenu štete za vrijeme mandata bivšeg načelnika i novo povjerenstvo i novi načelnik odradili odličan posao. Te i ovim putem zahvaljuje njima i gosp. Igoru Radovanoviću na uspješno odrađenom poslu jer ljudi nisu očekivali da neće ništa dobiti.

Ali podsjeća vijećnike da je na prošloj sjednici, održanoj 21.prosinca 2017.g. jednoglasnom odlukom svih vijećnika usvojen Program mjera socijalnog programa Općine Smokvica za 2018.godinu. Navedenim programom utvrđeni su oblici i posebni uvjeti temeljem kojih će se interventno pomagati onima koji prebivaju na području Općine i nalaze se u stanju socijalne potrebe.

 Programom je utvrđeno da će Općina Smokvica osloboditi od plaćanja komunalne naknade i naknade za odvoz kućnog otpada ona domaćinstva koja nemaju nikakvih stalnih primanja, zatim retardirane osobe, a djelomično će se osloboditi od plaćanja te naknade one socijalne skupine koje se nalaze u stanju socijalnih potreba prema konkretnoj odluci Općinskog vijeća.

Odlukom o komunalnoj naknadi iz 2002.godine, propisano je člankom 11.stavak 2. da Jedinstveni upravni odjel rješenje o oslobođenju od plaćanja komunalne naknade donosi po prethodno pribavljenom mišljenju Općinskog vijeća , dakle članak 11.Odluke u suglasnosti je sa točkom 4.Programa mjera socijalnog programa. Bez izmjene točke 4.Programa mjera socijalnog programa ne može se mijenjati ni članak 11.stavak 2. Odluka o komunalnoj naknadi. U suprotnom, na snazi bi bila 2 opća akta koja na različite načine uređuju isto. Odluka o komunalnoj naknadi donesena je 2002. godine, nije u suprotnosti s Programom mjera socijalne pomoći te stoga smatram da navedeni program mjera istog sadržaj,Vijeće godinama usvaja, stoga ne vidim razloga da i Program i Odluka o komunalnoj naknadi, odnosno način donošenja rješenja o oslobađanju od plaćanja komunalne naknade i dalje ostanu na snazi.

Ponavljam trebalo bi donijeti novu Oluku o socijalnoj skrbi kojom bi se na drugačiji način utvrdili: uvjeti, način, postupak za ostvarivanje prava iz socijalne skrbi, a tek nakon toga izmijeniti članak 11. stavak 2. Odluke o komunalnoj naknadi .

Vijećnik Lenko Salečić odgovara da je jedno Program mjera u socijalnoj skrbi i da to nema veze s prijedlogom ove odluke koju oni predlažu.

Vijećnica Ivanka Stanojević zanima tko bi bio oslobođen od plaćanja komunalne naknade u njenom primjeru. Naime,u njenom slučaju majka joj ima 2 kuće i žive svi zajedno u zajedničkom domaćinstvu,a majka joj nije član OPG-a. Hoće li po toj odluci biti oslobođena od plaćanje komunalne naknade?!

Vijećnik Lenko Salečić odgovara da bi bila oslobođena po prijedlogu te odluke. Te opet navodi da oni ništa ne mijenjaju nego samo navode na temelju kojih dokaza se može podnijeti zahtjev za to oslobađanje i dodaje ovaj koji se odnosi na štete od elementarne nepogode. Kaže da su imali dobru namjeru,a sad neka vijeće odluči.

Pročelnica Marijana Krešić kaže da treba utvrditi tko je odgovoran da se utvrde uvjeti tko bi bio oslobođen od plaćanja elementarne nepogode. Te predlaže da se napravi neka odluka o socijalnoj skrbi naravno u skladu sa Zakonom o socijalnom skrbi u kojoj bi detaljnije bilo navedeno u kojim slučajevima čovjek može biti oslobođen od plaćanja komunalne naknade i drugih stvari. Jer kod davanja jednokratne novčane pomoći treba biti formirano povjerenstvo za socijalnu skrb. Predlaže da bi to trebalo biti neko stalno radno tijelo koje bi te neke oblike socijalne pomoći razmatrali i donosili odgovarajuće odluke.

Vijećnik Lenko Salečić opet govori da miješaju Socijalni program i prijedlog njihove odluke o izmjenama i dopunama Odluke o komunalnoj naknadi. Jer prema važećoj odluci nisu nigdje navedeni dokazi koje osoba koje podnese zahtjev mora priložiti.

Marijana Krešić odgovara da bi čovjek bio oslobođen da mora postojati neka osnova.

Josip Pecotić smatra da raspravljamo o nečemu a ne zna se koji je iznos u pitanju. Spominje da je i sada problem naplate komunalne naknade,šalju se ovrhe ,a sad bi ih se odjednom oslobodilo.

Ljubo Kunjašić odgovara cc.41.000,00 kuna.

Načelnik koristi priliku da podsjeti vijećnike koji nisu platili komunalnu naknadu za 2016. i 2017.g. da je plate. Te postavlja pitanje da zbog čega se nisu oslobodili oštećenici nakon požara 2015.g.

Ljubo Kunjašić podržava prijedlog vijećnika HDZ-a, ali nakon što je zatraži od izračun od računovodstva ispada da bi pojedini čovjek dobio 67 kuna,119 kuna i sl. Smatra da bi to bilo bolje iskoristiti za kupnju školskih udžbenika,jer su Smokvičani ipak dobili sredstva od države i županije.

Vijećnik Lenko Salečić kaže da su oni odmah rekli da ljudi s tim iznosom neće stvoriti neko bogatstvo,već da se napravi dobra volja.

Ljubo Kunjašić spominje da je u proračunu osiguran iznos za sufinanciranje sadnih loza u iznosu od 50.000,00 kuna.

Načelnik odgovara da je u tijeku izrada Programa potpore poljoprivrednicima,te se mora dobiti odobrenje od Ministarstva poljoprivrede. Nada se da će uskoro to biti jedna od točaka na idućoj sjednici.

Pošto više nije bilo diskutanata,Predsjednik općinskog vijeća zatvara raspravu i 8.točku Dnevnog reda stavlja na glasovanje.

Glasovanje je pokazalo da je 2 glasovalo ZA,6 PROTIV,što znači da je prijedlog nije usvojen.

**AD.9.**

**Prijedlog Odluke o dodjeli javnog priznanja Općine Smokvica za 2018.g.:Glavnu skupnu Nagradu Narodnoj glazbi Smokvica ;**

Prijedlog je dostavljen vijećnicima.

Predsjednik Općinskog vijeća daje načelniku riječ.

Načelnik Tomašić navodi da je 18.01.2018.g. održana Komisija za dodjelu javnih priznanja.

Te predlaže da vijeće prihvati navedeni prijedlog. Predsjednik Općinskog vijeća otvara raspravu. Vijećnica Slavica Radovanović je trenutno napustila vijećnicu,pa je prisutno 7 vijećnika.

Pošto nije bilo diskutanata, Predsjednik Općinskog vijeća zatvara RASPRAVU i 9.točku Dnevnog reda stavlja na glasovanje.

Glasovanje je pokazalo da je svih 7 vijećnika glasovalo ZA,što znači da je 9.točka Dnevnog reda USVOJENA JEDNOGLASNO.

**AD.10**

**Prijedlog Odluke o dodjeli javnog priznanja Općine Smokvica za 2018.g.:Nagradu Općine Smokvica Ivanu Pecotiću iz Smokvice**

Prijedlog je dostavljen vijećnicima.

Predsjednik Općinskog vijeća daje načelniku riječ.

Načelnik Tomašić predlaže vijeću da prihvate prijedlog. Predsjednik Općinskog vijeća otvara raspravu. Pošto nije bilo diskutanata, Predsjednik Općinskog vijeća zatvara RASPRAVU i 10.točku Dnevnog reda stavlja na glasovanje.

Glasovanje je pokazalo da je svih 7 vijećnika glasovalo ZA,što znači da je 10.točka Dnevnog reda USVOJENA JEDNOGLASNO.

**AD.11**

**Prijedlog Odluke o dodjeli javnog priznanja Općine Smokvica za 2018.g.:Nagradu Općine Smokvica Ivanu Koruniću iz Smokvice;**

Prijedlog je dostavljen vijećnicima.

Predsjednik Općinskog vijeća daje načelniku riječ.

Načelnik Tomašić predlaže vijeću da prihvate prijedlog. Predsjednik Općinskog vijeća otvara raspravu. Pošto nije bilo diskutanata, Predsjednik Općinskog vijeća zatvara RASPRAVU i 11.točku Dnevnog reda stavlja na glasovanje.

Glasovanje je pokazalo da je svih 7 vijećnika glasovalo ZA,što znači da je 11.točka Dnevnog reda USVOJENA JEDNOGLASNO.

**AD.12.**

**Prijedlog Odluke o dodjeli javnog priznanja Općine Smokvica za 2018.g.:Nagradu Jakši Pecotiću iz Smokvica;**

Prijedlog je dostavljen vijećnicima.

Predsjednik Općinskog vijeća daje načelniku riječ.

Načelnik Tomašić predlaže vijeću da prihvate prijedlog . Predsjednik Općinskog vijeća otvara raspravu. Pošto nije bilo diskutanata, Predsjednik Općinskog vijeća zatvara RASPRAVU i 12.točku Dnevnog reda stavlja na glasovanje.

Glasovanje je pokazalo da je svih 7 vijećnika glasovalo ZA,što znači da je 12.točka Dnevnog reda USVOJENA JEDNOGLASNO.

**AD.13.**

**Prijedlog Odluke o dodjeli javnog priznanja Općine Smokvica za 2018.g.Nagradu Općine Smokvica Damiru Pecotiću iz Smokvice;**

Prijedlog je dostavljen vijećnicima.

Predsjednik Općinskog vijeća daje načelniku riječ.

Načelnik Tomašić predlaže vijeću da prihvate prijedlog. Predsjednik Općinskog vijeća otvara raspravu. Pošto nije bilo diskutanata, Predsjednik Općinskog vijeća zatvara RASPRAVU i 13.točku Dnevnog reda stavlja na glasovanje.

Glasovanje je pokazalo da je svih 7 vijećnika glasovalo ZA,što znači da je 13.točka Dnevnog reda USVOJENA JEDNOGLASNO.

**AD.14.**

**Prijedlog Odluke o dodjeli javnog priznanja Općine Smokvica za 2018.g.Posthumnu Nagradu Općine Smokvica Milivoju Tomašiću;**

Prijedlog je dostavljen vijećnicima.

Predsjednik Općinskog vijeća daje načelniku riječ.

Načelnik Tomašić predlaže vijeću da prihvate prijedlog. Predsjednik Općinskog vijeća otvara raspravu. Pošto nije bilo diskutanata, Predsjednik Općinskog vijeća zatvara RASPRAVU i 14.točku Dnevnog reda stavlja na glasovanje.

Glasovanje je pokazalo da je svih 7 vijećnika glasovalo ZA,što znači da je 14.točka Dnevnog reda USVOJENA JEDNOGLASNO.

**AD.15.**

**Prijedlog Odluke o dodjeli javnog priznanja Općine Smokvica za 2018.g.:Posthumnu Nagradu Ivanu Radovanović Poša ;**

Prijedlog je dostavljen vijećnicima.

Predsjednik Općinskog vijeća daje načelniku riječ.

Načelnik Tomašić predlaže vijeću da prihvate prijedlog . Predsjednik Općinskog vijeća otvara raspravu. Pošto nije bilo diskutanata, Predsjednik Općinskog vijeća zatvara RASPRAVU i 15.točku Dnevnog reda stavlja na glasovanje.

Glasovanje je pokazalo da je svih 7 vijećnika glasovalo ZA,što znači da je 15.točka Dnevnog reda USVOJENA JEDNOGLASNO.

**AD.16.**

**Prijedlog Odluke o dodjeli javnog priznanja Općine Smokvica za 2018.g.:Zahvalnicu Općine Smokvica gđi. Boel i Kaj Theman iz Švedske;**

Prijedlog je dostavljen vijećnicima.

Predsjednik Općinskog vijeća daje načelniku riječ.

Načelnik Tomašić predlaže vijeću da prihvate prijedlog . Predsjednik Općinskog vijeća otvara raspravu. Pošto nije bilo diskutanata, Predsjednik Općinskog vijeća zatvara RASPRAVU i 16.točku Dnevnog reda stavlja na glasovanje.

Glasovanje je pokazalo da je svih 7 vijećnika glasovalo ZA,što znači da je 16.točka Dnevnog reda USVOJENA JEDNOGLASNO.

**AD.17.**

**Informacija o tužbi Petre Tomašić prema Općini Smokvica;**

Načelnik daje informaciju da je Općina Smokvica zaprimila tužbu više referentice Petre Tomašić zbog smanjenja radnog vremena s puno na pola radno vrijeme.

Navodi da će se Općina očitovati u zakonskom roku,a o svemu će te biti obaviješteni.

Sjednica je završena u 21.00 sati.

Zapisničarka:

Ivana Tomašić